U-I-193/05
Natisni
Opravilna št.:
U-I-193/05
Datum odločitve:
19. 10. 2006
ECLI:
ECLI:SI:USRS:2006:U.I.193.05
Akt:
Pravilnik o merilih za ugotavljanje delovne uspešnosti direktorjev lekarn (Uradni list RS, št. 61/02)
Pravilnika o merilih za ugotavljanje delovne uspešnosti direktorjev zdravstvenih domov, bolnišnic, zavodov za zdravstveno varstvo, Inštituta za varovanje zdravja Republike Slovenije, Zavoda za farmacijo in preizkušanje zdravil Ljubljana, Zavoda Republike Slovenije za tranfuzijsko medicino in ostalih javnih zdravstvenih zavodov (Uradni list RS, št. 61/02 in 18/03)
Izrek:
Postopek za oceno ustavnosti in zakonitosti Pravilnika o merilih za ugotavljanje delovne uspešnosti direktorjev lekarn (Uradni list RS, št. 61/02) in Pravilnika o merilih za ugotavljanje delovne uspešnosti direktorjev zdravstvenih domov, bolnišnic, zavodov za zdravstveno varstvo, Inštituta za varovanje zdravja Republike Slovenije, Zavoda za farmacijo in preizkušanje zdravil Ljubljana, Zavoda Republike Slovenije za tranfuzijsko medicino in ostalih javnih zdravstvenih zavodov (Uradni list RS, št. 61/02 in 18/03) se ustavi.
Evidenčni stavek:
Ker predlagatelj v roku, ki ga je določilo Ustavno sodišče, ni dal podatkov, potrebnih za nadaljevanje postopka, je Ustavno sodišče postopek za oceno ustavnosti in zakonitosti predpisa ustavilo.
Geslo:
1.5.51.1.4.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Ustavitev postopka - Nedopolnitev pobude/zahteve.
1.4.51.5.2 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravovarstvena potreba v primeru, ko je predpis prenehal veljati - Med postopkom.
Pravna podlaga:
Člen 28.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
podzakonski akt
Vlagatelj:
Računsko sodišče
Datum vloge:
15. 6. 2005
Vrsta odločitve:
odločba
Vrsta rešitve:
ustavitev
Dokument:
US26626
Dokument v PDF obliki:
U-I-193-05.pdf
103 KB
Prenesite datoteko
U-I-193/05-9
19. 10. 2006
SKLEP
Ustavno sodišče je v postopku za oceno ustavnosti in zakonitosti, začetem na zahtevo Računskega sodišča, na seji 19. oktobra 2006
sklenilo:
Postopek za oceno ustavnosti in zakonitosti Pravilnika o merilih za ugotavljanje delovne uspešnosti direktorjev lekarn (Uradni list RS, št. 61/02) in Pravilnika o merilih za ugotavljanje delovne uspešnosti direktorjev zdravstvenih domov, bolnišnic, zavodov za zdravstveno varstvo, Inštituta za varovanje zdravja Republike Slovenije, Zavoda za farmacijo in preizkušanje zdravil Ljubljana, Zavoda Republike Slovenije za tranfuzijsko medicino in ostalih javnih zdravstvenih zavodov (Uradni list RS, št. 61/02 in 18/03) se ustavi.
Obrazložitev
1. Računsko sodišče je 15. 6. 2005 vložilo zahtevo za oceno zakonitosti Pravilnika o merilih za ugotavljanje delovne uspešnosti direktorjev lekarn (v nadaljevanju Pravilnik /1) in Pravilnika o merilih za ugotavljanje delovne uspešnosti direktorjev  zdravstvenih domov, bolnišnic, zavodov za zdravstveno varstvo, Inštituta za varovanje zdravja Republike Slovenije, Zavoda za farmacijo in preizkušanje zdravil Ljubljana, Zavoda Republike Slovenije za transfuzijsko medicino in ostalih javnih zdravstvenih zavodov (v nadaljevanju Pravilnik/2). Meni, da sta pravilnika v neskladju s prvim in drugim odstavkom 52. člena Zakona o sistemu plač v javnem sektorju (Uradni list RS, št. 56/02 in nasl. – v nadaljevanju ZSPJS), s tem pa tudi v nasprotju s tretjim odstavkom 153. člena Ustave. Ocenjuje, da gre za podobno situacijo, kot jo je Ustavno sodišče obravnavalo v odločbi št. U-I-285/02 (pomotoma navaja odločbo št. U-I-2002/99) z dne 21. 11. 2002 (Uradni list RS, št. 105/02 in OdlUS XI, 237). Na podlagi te odločbe je Ustavno sodišče odpravilo podzakonska predpisa, ki sta v nasprotju z določbo 52. člena ZSPJS spreminjala podzakonska akta, ki sta z dnem uveljavitve ZSPJS prenehala veljati, vendar sta se na njeni podlagi še naprej uporabljala. Če bi Ustavno sodišče menilo, da sta pravilnika v skladu s prvim in drugim odstavkom 52. člena ZSPJS in 153. členom Ustave, Računsko sodišče podrejeno zahteva presojo zakonitosti 6. člena Pravilnika/1. Meni, da je določba v neskladju s 17. in z 18. členom Zakona o razmerju plač v javnih zavodih, državnih organih in v organih lokalnih skupnosti (Uradni list RS, št. 18/94 in nasl. – ZRPJZ), ker ne določa časovnega obdobja, na katerega se nanaša prehodni režim po tem pravilniku.
2. Izpodbijana pravilnika sta med postopkom pred Ustavnim sodiščem prenehala veljati. Ustavno sodišče praviloma presoja le predpise, ki veljajo. Na podlagi 47. člena Zakona o Ustavnem sodišču (Uradni list RS, št. 15/94 – v nadaljevanju ZUstS) pa lahko presoja predpise, ki so po vloženi pobudi oziroma zahtevi prenehali veljati, če niso bile odpravljene posledice neustavnosti ali nezakonitosti. Ustavno sodišče je zato pozvalo predlagatelja, naj pojasni, ali pri zahtevi vztraja, in v primeru, da pri njej vztraja, pojasni, v čem naj bi bile posledice neustavnosti oziroma nezakonitosti, ki s prenehanjem veljavnosti izpodbijanih predpisov niso bile odpravljene oziroma kako bi morebitna odločitev Ustavnega sodišča o neustavnosti oziroma nezakonitosti izpodbijanih pravilnikov vplivala na njegove ugotovitve iz revizijskega poročila št. 1213-4/2004-39 z dne 14. 6. 2005 o pravilnosti oziroma nepravilnosti pri določanju izplačevanja plač direktorjev javnih zdravstvenih zavodov v letu 2003 in v prvem trimesečju leta 2004. Hkrati je predlagatelja opozorilo na posledice, če v danem roku na poziv ne bo odgovoril.
3. Ker predlagatelj na poziv ni odgovoril, je Ustavno sodišče postopek ustavilo.
4. Ustavno sodišče je sprejelo ta sklep na podlagi tretjega odstavka 28. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednik dr. Janez Čebulj ter sodnice in sodniki dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk, Jože Tratnik in dr. Dragica Wedam Lukić. Sklep je sprejelo soglasno.
Predsednik
dr. Janez Čebulj